Document ID: 32013R0622

KOMMISSIONENS GENNEMFØRELSESFORORDNING (EU) Nr. 622/2013
af 25. juni 2013
om ændring af Rådets forordning (EF) nr. 2368/2002 om gennemførelse af Kimberleyprocessens certificeringsordning for international handel med uslebne diamanter
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 2368/2002 af 20. december 2002 om gennemførelse af Kimberleyprocessens certificeringsordning for international handel med uslebne diamanter (1), særlig artikel 20, og
ud fra følgende betragtninger:
(1)
Bilag II til forordning (EF) nr. 2368/2002 rummer en liste over deltagerne i Kimberlyprocessens (»KP«) certificeringsordning og deres behørigt udpegede kompetente myndigheder.
(2)
Den 23. maj 2013 udsendte formanden for Kimberleyprocessen en meddelelse, som bekræftede, at deltagerne i Kimberleyprocessen, ved skriftlig procedure, besluttede at afstå fra at udføre uslebne diamanter til eller indføre uslebne diamanter fra Den Centralafrikanske Republik, indtil der er opnået klarhed om landets evne til at overholde KP's minimumstandarder.
(3)
Bilag II til forordning (EF) nr. 2368/2002 bør derfor ændres i overensstemmelse hermed.
(4)
Foranstaltningerne i denne forordning er i overensstemmelse med udtalelsen fra det udvalg, der er omhandlet i artikel 22 i forordning (EF) nr. 2368/2002.
(5)
For at sikre, at foranstaltningerne i denne forordning er effektive, bør den træde i kraft øjeblikkeligt -
VEDTAGET DENNE FORORDNING:
Artikel 1
I forordning (EF) nr. 2368/2002 foretages følgende ændringer:
Bilag II til forordning (EF) nr. 2368/202 erstattes af teksten i bilaget til nærværende forordning.
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 25. juni 2013.

Labels: 3
14
18